โตโยต้า ไฮลักซ์
โตโยต้า ไฮลักซ์ แชมป์ (AN120; พ.ศ. 2566 – ปัจจุบัน)

| โตโยต้า ไฮลักซ์ แชมป์ |
| --- | --- |
2023 Toyota Hilux Champ (Thailand)
ภาพรวม
บริษัทผู้ผลิต: Toyota
เริ่มผลิตเมื่อ: 27 พฤศจิกายน พ.ศ. 2566 – ปัจจุบัน
แหล่งผลิต: ประเทศไทย: สำโรงใต้ (TMT)
ตัวถังและช่วงล่าง
ประเภท: รถกระบะขนาดเล็ก Light commercial vehicle
รูปแบบตัวถัง: 2-door pickup 2-door chassis cab
โครงสร้าง: เครื่องวางหน้า, ขับเคลื่อนล้อหลัง
แพลตฟอร์ม: Toyota IMV
แชสซี: Body-on-frame
รุ่นที่คล้ายกัน: โตโยต้า ไฮลักซ์ (AN110/AN120/AN130)
ระบบส่งกำลัง
เครื่องยนต์: Petrol: 2.0 L 1TR-FE I4 2.7 L 2TR-FE I4 Diesel: 2.4 L 2GD-FTV turbo I4
ระบบเกียร์: 5-speed R151 manual 6-speed AC60 automatic
มิติ
ระยะฐานล้อ: 2,750 mm (108.3 in) (SWB) 3,085 mm (121.5 in) (LWB)
ความยาว: 4,705 mm (185.2 in) (SWB, chassis cab) 4,970 mm (195.7 in) (SWB) 5,040 mm (198.4 in) (LWB, chassis cab) 5,300 mm (208.7 in) (LWB)
ความกว้าง: 1,785 mm (70.3 in)
ความสูง: 1,735 mm (68.3 in)
Toyota ประกาศเปิดตัว All-New Hilux Champ รถกระบะมหาชนขวัญใจคนไทยรุ่นใหม่ล่าสุด ที่มาพร้อมการสร้างประสบการณ์ในการซื้อแบบใหม่ ด้วยการนำเสนอโซลูชั่นในการดัดแปลงตัวรถได้หลากหลายรูปแบบ ตอบโจทย์ทุกการใช้งานทั้งในเชิงธุรกิจ และการใช้งานส่วนบุคคล เพื่อให้ทุกโอกาสเป็นไปได้
มร. อากิโอะ โตโยดะ ประธานคณะกรรมการบริหาร บริษัท โตโยต้า มอเตอร์ คอร์ปอเรชั่น ประเทศญี่ปุ่น ได้กล่าวเมื่อเริ่มต้นโครงการ IMV 0 ว่า โปรเจ็กต์ใหม่นี้ไม่ใช่แค่การเปลี่ยนรุ่นใหม่ของ IMV เท่านั้น แต่มีจุดมุ่งหมายเพื่อทำให้อนาคตของเราดีขึ้น และสดใสยิ่งขึ้นไปพร้อมกับคนไทย” ด้วยคำพูดนี้ทำให้การพัฒนา IMV 0 กลับสู่แนวคิดเดิมของ IMV อีกครั้ง และตั้งชื่อรถรุ่นนี้ว่า “HILUX CHAMP” เพื่อแสดงถึงเจตจำนงค์อันคืนสู่ความยอดเยี่ยมจากจุดกำเนิดของ “HILUX VIGO CHAMP”
นายศุภกร รัตนวราหะ รองกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด กล่าวว่า จุดเด่นของ All-New Hilux Champ นอกเหนือจากกระบะพื้นเรียบ แบบเปิดได้ 3 ทางแล้ว โครงสร้างรถที่ได้รับการพัฒนาภายใต้แนวคิด “Monozukuri” หรือ “Easy for Conversion” จึงทำให้ Hilux Champ เป็นโซลูชั่นในอุดมคติสำหรับภาคธุรกิจ หรือ Start up
นอกจากนี้ ยังสามารถนำไปตกแต่งหรือต่อเติมให้เข้ากับกิจกรรมสันทนาการได้หลากหลายไลฟ์สไตล์ เพื่อพัฒนาผลิตภัณฑ์ให้สนองความต้องการของลูกค้าชาวไทยให้ได้มากที่สุด โดยบริษัทมีผู้ประกอบการดัดแปลง Hilux Champ 8 แห่ง ที่อยู่ในโครงการนำร่องได้แก่
CARRYBOY รถบ้านเคลื่อนที่ (MOTORHOME) และรถติดตั้งตู้ขนส่งสินค้า (DRY BOX), MPC COOL รถติดตั้งตู้ขนส่งสินค้าแบบเก็บอุณหภูมิพร้อมเครื่องทำความเย็น (COOL BOX), CUBERYDER รถขายของเคลื่อนที่แบบน็อกดาวน์ (KNOCKDOWN MOBILE BUSINESS TRUCK), MKC รถขายของเคลื่อนที่แบบ 2 ด้าน (2 SIDES MOBILE BUSINESS TRUCK), TADANO รถเครนชนิดเคลื่อนที่ (MOBILE CRANE), TJM รถแคมป์ปิ้ง (CAMPING CAR), ECU SHOP และ PSP SHOP รถแต่งเพื่อความสวยงาม (STREET PACKAGE)
คุณลักษณะเด่นของ HILUX CHAMP
1. Affordable Price ราคาที่เป็นเจ้าของได้ง่าย ถูกกว่ารถกระบะตอนเดียวทั่วไป เหมาะสำหรับลูกค้าที่มีรายได้ระดับพื้นฐานเพื่อเริ่มต้นธุรกิจ
2. Business – Focused ครอบคลุมธุรกิจทุกรูปแบบ ด้วยทางเลือกรุ่นย่อยที่หลากหลาย ไม่ว่าจะเป็นฐานล้อที่มีทั้งช่วงสั้น “Short Wheel Base” และช่วงยาว “Long Wheel Base” 2 รูปแบบการบรรทุกทั้งกระบะท้ายเรียบ และไม่มีกระบะท้าย รวมไปถึงเครื่องยนต์ที่มีถึง 3 ขนาด และมีให้เลือกทั้งเกียร์ธรรมดา และเกียร์อัตโนมัติ ที่สำคัญกระบะท้ายยังเป็นพื้นเรียบเปิดได้ 3 ทาง และมีขนาดความจุมากที่สุดเมื่อเปรียบเทียบกับคู่แข่งในตลาด
3. Compact Pick Up ขนาดกะทัดรัดคล่องตัว ด้วยรัศมีวงเลี้ยวที่แคบเทียบเท่ารถยนต์นั่งขนาดเล็ก สามารถเข้า-ออก ตามซอกซอยได้อย่างคล่องตัว
4. Durability ทนทาน เนื่องจากใช้พื้นฐานโครงสร้าง และเครื่องยนต์เดียวกับ Hilux REVO จึงไม่มีข้อกังขาเรื่องความทนทานอย่างแน่นอน
5. Easy for Conversion ง่ายต่อการดัดแปลง จุดขายหลักที่จะช่วยให้ลูกค้าสามารถลดต้นทุน และเวลาการดัดแปลงรถ เนื่องจากโครงสร้างแบบ “Monozukuri” ออกแบบมาเพื่อให้ง่ายต่อผู้ประกอบการดัดแปลงรถ อาทิเช่น การเตรียมพื้นที่สำหรับเจาะไว้ตามจุดต่างๆ กันชนที่สามารถถอดแยกชิ้นเปลี่ยนได้ ทำให้ลดค่าใช้จ่ายเรื่องการซ่อมบำรุง
Toyota Hilux Champ มาพร้อมเครื่องยนต์ 3 ขุมพลัง
เครื่องยนต์เบนซิน 2.7 ลิตร กำลังสูงสุด 166 แรงม้า ที่ 5,200 รอบ/นาที
เครื่องยนต์เบนซิน 2.0 ลิตร กำลังสูงสุด 139 แรงม้า ที่ 5,600 รอบ/นาที
เครื่องยนต์ดีเซล 2.4 ลิตร กำลังสูงสุด 150 แรงม้า ที่ 3,400 รอบ/นาที
เหนือกว่ากับระบบเกียร์ที่เลือกได้ทั้ง เกียร์ธรรมดา 5 สปีด ตอบสนองฉับไว เร่งจังหวะได้ดั่งใจ เพิ่มความมั่นใจในทุกการขับ และเกียร์อัตโนมัติ 6 จังหวะ พร้อม Sequential Shift
Rear view
Interior
รถต้นแบบ Toyota IMV 0 (concept)
Toyota Rangga Concept flat deck